cometadata/datacite-titles-descriptions-related-identifiers huggingface dataset:
DOI: 10.14457/cu.the.2007.1733
title: การส่งสัญญาณของเงินปันผลต่อผลประกอบการในอนาคตของบริษัทในตลาดหลักทรัพย์แห่งประเทศไทย : บทบาทของมูลค่าตลาดและสภาพคล่องในการซื้อขายหลักทรัพย์

description: ทดสอบว่า การจ่ายเงินปันผลของบริษัทส่งสัญญาณไปยังผลประกอบการในอนาคตได้หรือไม่ และศึกษาว่าบทบาทของมูลค่าตลาดและสภาพคล่องในการซื้อขายหลักทรัพย์ ส่งผลต่อการส่งสัญญาณของเงินปันผลหรือไม่ โดยใช้ข้อมูลจาก 210 บริษัทในตลาดหลักทรัพย์แห่งประเทศไทย ซึ่งจ่ายเงินปันผลให้แก่ผู้ถือหุ้นและดำเนินกิจการมาอย่างต่อเนื่องในช่วงปี พ.ศ. 2545-2550 ผลการศึกษาพบว่า ในกรณีของกลุ่มบริษัทที่มีมูลค่าตลาดอยู่ในระดับกลางและระดับสูง และกลุ่มบริษัทที่มีสภาพคล่องในการซื้อขายหลักทรัพย์อยู่ในระดับกลางและระดับสูงนั้น การจ่ายเงินปันผลไม่ได้ส่งสัญญาณถึงผลประกอบการในอนาคต เนื่องจากกลุ่มบริษัทเหล่านี้ถือเป็นกลุ่มบริษัทที่นักลงทุนทั่วไปให้ความสนใจ และติดตามข้อมูลข่าวสารของบริษัท ทำให้ผู้บริหารของบริษัทมีช่องทางอื่นๆ ในการส่งข้อมูลข่าวสารของบริษัทไปสู่นักลงทุนนอกเหนือจากการจ่ายเงินปันผล ในทางตรงกันข้ามการจ่ายเงินปันผลของกลุ่มบริษัทที่มีมูลค่าตลาดระดับต่ำ และกลุ่มบริษัทที่มีสภาพคล่องในการซื้อขายอยู่ในระดับต่ำ กลับส่งสัญญาณไปยังผลประกอบการในอนาคตได้ในระยะสั้น เนื่องจากว่าบริษัทเหล่านี้ไม่ได้เป็นที่ติดตามของนักลงทุนทั่วไป ผู้บริหารบริษัทจึงจำเป็นต้องส่งข้อมูลข่าวสารผ่านทางการจ่ายเงินปันผล ซึ่งเป็นเพียงไม่กี่ช่องทางในการส่งสัญญาณเกี่ยวกับข้อมูลของบริษัทในอนาคต จากผลการศึกษาของบริษัททั้ง 3 กลุ่ม ทำให้สามารถสรุปได้ว่า มูลค่าตลาดและสภาพคล่องในการซื้อขายหลักทรัพย์ มีความสัมพันธ์ในทิศทางตรงข้ามต่อการส่งสัญญาณของเงินปันผลไปยังผลประกอบการในอนาคต
DOI: 10.23650/data.d.2019.p1
title: 赣南兴国和宁都脱贫攻坚 1∶50 000 水文地质调查数据集
title: 1∶50 000 Hydrogeological Survey Dataset for Poverty Alleviation in Xingguo and Ningdu Counties, South Jiangxi

description: The new 1∶50 000 Hydrogeological Survey Dataset for Poverty Alleviation (also referred to as the Dataset) carried out in Xingguo County and Ningdu County, South Jiangxi is based on a water exploration project which aimed at alleviating poverty in southern Jiangxi under the unified deployment of the China Geological Survey, and the Ministry of Natural Resources of the People’s Republic of China. It contains the results obtained from the survey designed to address the water shortage suffered by the people in local mountainous areas and to develop green water industries such as mineral water production for the local government. The Dataset comprises five sets of data: basic data of seven boreholes, stratum description information of seven boreholes, preliminary survey result of mineral water (21 survey points), analysis results of mineral water (15), and analysis results of drinking water (four), obtainedfrom the project entitled 1∶50 000 Environmental Geological Survey along High-speed Railway Lines of Xianning –Yueyang and Nanchang –Huaihua in City Clusters of Middle Yangtze River (initiated by Hydrogeological and Environmental Geological Survey, China Geological Survey, Baoding) from January to September 2017. Among these data, the basic data and stratum description information of boreholes mainly include information on boreholes such as location, diameter, depth, single well water yield, borehole sa pling, stratum era and stratum bottom depth (m) revealed by the boreholes, as well as stratum lithology description. The preliminary survey result for mineral water mainly includes the location, on-site test indices, and origin analysis of the survey points. The analysis results for mineral water and drinking water came from lab tests of water samples obtained in the implementation of the project. Using the boreholes, the water shortage faced by 3 000 people has been directly addressed. Furthermore, the discovery of high-quality mineral water has provided new ideas for local economic growth.
DOI: 10.14457/cu.the.2007.1734
title: ปัจจัยคัดสรรที่สัมพันธ์กับการสวมหมวกนิรภัยขณะขับขี่รถจักรยานยนต์ของนักเรียนมัธยมศึกษาตอนปลายในเขตภาคใต้ ประเทศไทย

description: ปัญหาอุบัติเหตุจากรถจักรยานยนต์เป็นปัญหาสำคัญในประเทศไทย มีแนวโน้มสูงขึ้นทุกปี อุบัติการณ์พบมากที่สุดในวัยรุ่นและปัจจัยเสี่ยงคือ การไม่สวมหมวกนิรภัย การวิจัยครั้งนี้มีวัตถุประสงค์เพื่อศึกษาการสวมหมวกนิรภัย และศึกษาความสัมพันธ์ระหว่างปัจจัยคัดสรร ได้แก่ เพศ ประสบการณ์การได้รับอุบัติเหตุจากรถจักรยานยนต์ แรงสนับสนุนทางสังคม การรับรู้โอกาสเสี่ยง การรับรู้ความรุนแรง การรับรู้ประโยชน์ และการรับรู้อุปสรรคต่อการสวมหมวกนิรภัยขณะขับขี่รถจักรยานยนต์ของนักเรียนมัธยมศึกษาตอนปลาย ในเขตภาคใต้ ประเทศไทย กลุ่มตัวอย่างคือนักเรียนมัธยมศึกษาตอนปลายที่กำลังศึกษาอยู่ในชั้นมัธยมศึกษาปีที่ 4, 5 และ 6 โรงเรียนมัธยมศึกษาสังกัดสำนักการศึกษาขั้นพื้นฐานในจังหวัดสงขลา ตรัง นครศรีธรรมราชและพัทลุง ปีการศึกษา 2549 จำนวน 445 คน สามารถขับขี่รถจักรยานยนต์ได้ คัดเลือกโดยใช้วิธีการสุ่มแบบหลายขั้นตอน เครื่องมือที่ใช้ในการวิจัยในครั้งนี้คือ แบบสอบถามข้อมูลส่วนบุคคล แบบสอบถามแรงสนับสนุนทางสังคม แบบสอบถามการรับรู้โอกาสเสี่ยง แบบสอบถามการรับรู้ความรุนแรง แบบสอบถามการรับรู้ประโยชน์ แบบสอบถามการรับรู้อุปสรรคและแบบสอบถามการสวมหมวกนิรภัย ผ่านการตรวจสอบความตรงตามเนื้อหาโดยผู้ทรงคุณวุฒิจำนวน 5 ท่าน และหาความเที่ยงจากการคำนวณค่าสัมประสิทธ์แอลฟาของครอนบาคได้ค่าความเที่ยงเท่ากับ .80, .80, .87, .93 และ .81 ตามลำดับ สถิติที่ใช้ในการวิเคราะห์ข้อมูลได้แก่ ร้อยละ ค่าเฉลี่ย ส่วนเบี่ยงเบนมาตรฐาน ค่าสัมประสิทธิ์สหสัมพันธ์ของเพียร์สัน และค่าสัมประสิทธิ์อิตา ผลการวิจัยสรุปได้ดังนี้ 1. นักเรียนมัธยมศึกษาตอนปลายในเขตภาคใต้ ประเทศไทย มีการสวมหมวกนิรภัยขณะขับขี่รถจักรยานยนต์อยู่ในระดับปานกลาง ได้รับแรงสนับสนุนทางสังคมอยู่ในระดับมาก มีการรับรู้โอกาสเสี่ยงอยู่ในระดับดี การรับรู้ความรุนแรงอยู่ในระดับดี การรับรู้ประโยชน์ของอยู่ในระดับดีและการรับรู้อุปสรรคอยู่ในระดับดี 2. เพศและประสบการณ์การได้รับอุบัติเหตุจากรถจักรยานยนต์ มีความสัมพันธ์กับการสวมหมวกนิรภัยในขณะขับขี่รถจักรยานยนต์ของนักเรียนมัธยมศึกษาตอนปลายในเขตภาคใต้ ประเทศไทย อย่างมีนัยสำคัญทางสถิติที่ระดับ .05 (r = .217 และ .122 ตามลำดับ) 3. แรงสนับสนุนทางสังคม การรับรู้โอกาสเสี่ยง การรับรู้ความรุนแรงและการรับรู้ประโยชน์ มีความสัมพันธ์ทางบวกกับการสวมหมวกนิรภัยในขณะขับขี่รถจักรยานยนต์ของนักเรียนมัธยมศึกษาตอนปลาย ในเขตภาคใต้ ประเทศไทย อย่างมีนัยสำคัญทางสถิติที่ระดับ .05 (r = .167, .848, .295, และ .847 ตามลำดับ) 4. การรับรู้อุปสรรคมีความสัมพันธ์ทางลบกับการสวมหมวกนิรภัย ในขณะขับขี่รถจักรยานยนต์ของนักเรียนมัธยมศึกษาตอนปลายในเขตภาคใต้ ประเทศไทยอย่างมีนัยสำคัญทางสถิติที่ระดับ .05 (r = -.338)
DOI: 10.14457/cu.the.2007.1735
title: ผลของการจัดการเรียนการสอนตามแนวกระบวนการคิดอย่างมีวิจารณญาณ ที่มีต่อความสามารถในการอ่านโฆษณาของนักเรียนชั้นประถมศึกษาปีที่ 5 ในโรงเรียนสังกัดสำนักงานเขตพื้นที่การศึกษากรุงเทพมหานคร เขต 1

description: ศึกษาผลของการจัดการเรียนการสอนตามแนวกระบวนการคิดอย่างมีวิจารณญาณ โดยใช้หลักการสอนอ่านแบบชี้นำการคิด ที่มีต่อความสามารถในการอ่านโฆษณาอย่างมีวิจารณญาณของนักเรียนชั้นประถมศึกษาปีที่ 5 กลุ่มตัวอย่างเป็นนักเรียนชั้นประถมศึกษาปีที่ 5 ปีการศึกษา 2550 โรงเรียนมหาวีรานุวัตร สังกัดสำนักงานเขตพื้นที่การศึกษากรุงเทพมหานคร เขต 1 จำนวน 27 คน ระยะเวลาที่ใช้ในการทดลองรวม 9 สัปดาห์ เครื่องมือที่ใช้ในการวิจัยคือ แบบทดสอบความสามารถในการอ่านโฆษณา วิเคราะห์ข้อมูลโดยการหาค่าเฉลี่ย ส่วนเบี่ยงเบนมาตรฐาน และการทดสอบค่าที ผลการวิจัยพบว่า 1. นักเรียนที่ได้รับการจัดการเรียนการสอนตามแนวกระบวนการคิดอย่างมีวิจารณญาณ มีคะแนนเฉลี่ยของความสามารถในการอ่านโฆษณา สูงกว่าก่อนได้รับการจัดการเรียนการสอนอย่างมีนัยสำคัญทางสถิติที่ระดับ .05 2. นักเรียนที่ได้รับการจัดการเรียนการสอนตามแนวกระบวนการคิดอย่างมีวิจารณญาณ มีคะแนนเฉลี่ยของความสามารถในการอ่านโฆษณาสูงกว่าเกณฑ์ 60%
DOI: 10.14457/cu.the.2007.1736
title: การพัฒนาโครงร่างสำหรับหารูปแบบที่เหมาะสมของโมเดลการออกแบบเชิงวัตถุ

description: นำเสนอการพัฒนาโครงร่างสำหรับหารูปแบบที่เหมาะสมของโมเดลการออกแบบซอฟต์แวร์เชิงวัตถุ โดยประยุกต์ใช้วิธีซีมูเล็ทเต็ดแอนนิลลิงด้วยการหาค่าเหมาะสมเฉพาะแห่งในการหารูปแบบที่เหมาะสม ซึ่งก็คือรูปแบบที่มีคุณภาพด้านที่สนใจที่ดีที่สุดของโมเดลการออกแบบหนึ่งๆ ในกระบวนการหารูปแบบที่เหมาะสมโครงร่างจะวัดคุณภาพของโมเดลการออกแบบด้วยฟังก์ชันการประเมินค่า ที่สอดคล้องกับคุณภาพด้านที่ต้องการปรับปรุง ซึ่งฟังก์ชันการประเมินค่าที่ใช้ในโครงร่างมีลักษณะเป็นปลั๊กอิน เพื่อทำให้โครงร่างนี้มีความยืดหยุ่นในการปรับปรุงคุณภาพหลายๆ ด้านของโมเดลการออกแบบใดๆ งานวิจัยนี้ทดสอบการปรับปรุงคุณภาพของโมเดลการออกแบบ 3 ประเภทได้แก่ การลดจำนวนของร่องรอยที่ไม่ดีแบบฟีเจอร์เอนวี การลดจำนวนร่องรอยที่ไม่ดีแบบมิดเดิลแมนและการปรับปรุงการเกาะกลุ่มกันและเข้าคู่กันของคลาสต่างๆ โดยทดสอบกับโมเดลการออกแบบตัวอย่าง 3 โมเดล ซึ่งแต่ละโมเดลใช้สำหรับการทดสอบคุณภาพในแต่ละด้าน การทดสอบได้วัดคุณภาพของโมเดลการออกแบบด้วยฟังก์ชันการประเมินค่า ที่สอดคล้องกับคุณภาพแต่ละด้านก่อนและหลังการปรับปรุงคุณภาพโมเดลการออกแบบของโครงร่าง ผลการทดสอบพบว่า โครงร่างที่นำเสนอสามารถปรับปรุงคุณภาพของโมเดลการออกแบบทั้ง 3 ประเภทได้ดีขึ้น
DOI: 10.14457/cu.the.2007.1737
title: การปรับปรุงการบริหารการดำเนินงานของโรงพิมพ์โดยการใช้การบริหารเชิงดุลยภาพ และแนวทางการบริหารจัดการเพื่อสร้างมูลค่าเชิงเศรษฐศาสตร์ : กรณีศึกษา โรงพิมพ์แห่งจุฬาลงกรณ์มหาวิทยาลัย

description: วิทยานิพนธ์ฉบับนี้ มีวัตถุประสงค์ 2 ประการ คือ (1) เพื่อจัดทำแผนการบริหารเชิงดุลยภาพระดับองค์กร ระดับฝ่าย และระดับแผนก ที่มีความสอดคล้องกับกลยุทธ์ การดำเนินงานของโรงพิมพ์ (2) เพื่อปรับปรุงประสิทธิภาพการดำเนินงาน โดยการใช้แนวทางการบริหารจัดการเพื่อสร้างมูลค่าเชิงเศรษฐศาสตร์ ซึ่งเชื่อมโยงกับแผนการบริหารเชิงดุลยภาพเพื่อเพิ่มมิติในการบริหารจัดการได้อย่างครบถ้วน แนวทางในการดำเนินการทำวิทยานิพนธ์เริ่มจาก การเก็บรวบรวมข้อมูล การศึกษาวิสัยทัศน์ กลยุทธ์ การดำเนินงานของโรงพิมพ์ การจัดทำแผนที่ทางกลยุทธ์ การกำหนดตัวชี้วัดระดับองค์กร โดยการวิเคราะห์และการเทียบวัดจากรายงานการวิจัย โครงการพัฒนาตัวชี้วัดเพื่อประเมินศักยภาพของอุตสาหกรรมสิ่งพิมพ์ การกระจายตัวชี้วัดระดับองค์กรไปยังระดับฝ่ายและระดับแผนก จากผลการประเมินความเหมาะสมของแผนการบริหารเชิงดุลยภาพ โดยผู้จัดการและรองผู้จัดการของโรงพิมพ์นั้นได้คะแนนเฉลี่ยเท่ากับ 3.6 คะแนนจากคะแนนเต็ม 5 คะแนน แสดงว่าแผนการบริหารเชิงดุลยภาพมีความเหมาะสมกับโรงพิมพ์มาก ส่วนของการปรับปรุงประสิทธิภาพการดำเนินงานที่มีความเชื่อมโยงกับการสร้างมูลค่าเพิ่มให้กับโรงพิมพ์ เริ่มจากการวิเคราะห์ปัจจัยผลักดันกำไรเชิงเศรษฐศาสตร์ของโรงพิมพ์ ดำเนินโครงการลดระยะเวลาขั้นตอนก่อนพิมพ์ ผลการดำเนินโครงการพบว่า สามารถลดระยะเวลาในขั้นตอนก่อนพิมพ์ของชนิดงาน หนังสือจัดหน้าจากแผ่น แบบไม่มีปก ลดระยะเวลาขั้นตอนก่อนพิมพ์ได้ 9.79% หนังสือจัดหน้าจากแผ่น ปกทำอาร์ตใหม่ ลดระยะเวลาได้ขั้นตอนก่อนพิมพ์ได้ 7.55% งานสิ่งพิมพ์อื่นๆนอกเหนือจากหนังสือเล่มผู้รับบริการทำมาเอง ลดระยะเวลาได้ขั้นตอนก่อนพิมพ์ได้ 21.24% เป็นการแสดงถึงความสามารถในการลดความสูญเปล่าจากการดำเนินการผลิตไม่เหมาะสม ความสูญเปล่าจากงานเสีย และความสูญเปล่าจากการขนส่งได้ นอกจากนี้คะแนนเฉลี่ยจากการประเมินความคิดเห็นต่อโครงการได้คะแนนเท่ากับ 3.97 คะแนนจากคะแนนเต็ม 5 แสดงว่า โครงการมีคุณลักษณะตามหัวข้อประเมินมาก สามารถสร้างบรรยากาศในการติดต่อประสานงานระหว่างแผนกที่ชัดเจนขึ้น สุดท้ายผู้วิจัยได้เสนอแนวทางการบริหารสินทรัพย์แก่โรงพิมพ์ เพื่อเป็นแนวทางในการสร้างมูลค่าเพิ่มต่อไป
DOI: 10.23650/data.c.2019.p7
title: 赣南于都金银多金属矿整装勘查区1∶50 000银坑幅矿产地质图数据集
title: The 1∶50 000 Mineral Geological Map Dataset of the Yinkeng Map-sheet, Yudu Au-Ag Multi-metal Ore Integrated Area, South Jiangxi

description: In order to develop this dataset, data were acquired comprehensively by using multiple methods such as mapping which is specific for lithology, structures and mineralized alterations, remote-sensing, geophysical/geochemical and drilling exploration. A route of 520.65 km was surveyed, with 2 047 stream sediment samples and 167 chemical analytical samples collected, and 461 km2 area interpreted based on remote-sensing data. Emphasis was placed on survey and division of early-Yanshanian metallogenic magmatite, ore-bearing formations, rock-control and ore-control structures, and mineralized alteration marks etc., so that it could be verified that the main metallogenic geological bodies for Au-Ag multi-metal ores within the area were early-Yanshanian granodiorite and that the rock-control and ore-control formations were a NE-strike thrust faultand its secondary fissures. Building on this, the 1∶ 50 000 formation and tectoni map of the Yinkeng Map-sheet was compiled, the mineral geological map dataset was established by using a digital mapping system (DGSS), a map layer property database on key formations & tectonics, geological boundaries, fractures and magmatite etc. was comprehensively compiled; the prospecting prediction model for Yinkeng-style mid-low temperature post-magmatic hydrothermal deposits in the area was improved, highlighting the causal relationship between deposits and the formations or structures in the area.
DOI: 10.5286/isis.e.rb1890271
title: QENS study of proton conducting coordination polymer
DOI: 10.14457/cu.the.2007.1738
title: ผลของการจัดกิจกรรมการศึกษานอกระบบโรงเรียนเพื่อส่งเสริมการปฏิบัติงานของผู้ดูแลเด็กในศูนย์พัฒนาเด็กเล็ก สังกัดองค์การบริหารส่วนตำบลในจังหวัดจันทบุรี

description: การวิจัยครั้งนี้มีวัตถุประสงค์เพื่อ 1) ศึกษาความรู้ก่อนและหลังการเข้าร่วมกิจกรรมการศึกษานอกระบบโรงเรียน เพื่อพัฒนาและส่งเสริมประสิทธิภาพในการปฏิบัติงานของผู้ดูแลเด็กในศูนย์พัฒนาเด็กเล็ก สังกัดองค์การบริหารส่วนตำบล ในจังหวัดจันทบุรี ในด้านความรู้เกี่ยวกับพัฒนาการและการเรียนรู้ของเด็กก่อนวัยเรียน ด้านความรู้เกี่ยวกับการประเมินพัฒนาการเด็กก่อนวัยเรียน ด้านความรู้เกี่ยวกับการผลิต และการใช้สื่อการสอนเด็กก่อนวัยเรียน และด้านความรู้เกี่ยวกับการสร้างสัมพันธ์ระหว่างบ้าน ศูนย์และชุมชน 2) เพื่อประเมินผลการจัดกิจกรรมการศึกษานอกระบบโรงเรียน เพื่อส่งเสริมการปฏิบัติงานของผู้ดูแลเด็กในศูนย์พัฒนาเด็กเล็กสังกัดองค์การบริหารส่วนตำบล ในจังหวัดจันทบุรี การวิจัยครั้งนี้เป็นการวิจัยแบบกึ่งทดลอง กลุ่มตัวอย่างในการวิจัยครั้งนี้คือ ผู้ดูแลเด็กในศูนย์พัฒนาเด็กเล็กสังกัดองค์การบริหารส่วนตำบล ในจังหวัดจันทบุรี จำนวน 40 คน ซึ่งจัดการเรียนรู้โดยใช้กิจกรรมการศึกษานอกระบบโรงเรียนตามแนวคิดของ Malcolm S. Knowles เครื่องมือที่ใช้ในการวิจัย ได้แก่ แบบทดสอบความรู้ก่อนและหลังเข้าร่วมกิจกรรมแบบ 4 ตัวเลือก จำนวน 50 ข้อ และแบบประเมินความคิดเห็นเกี่ยวกับการจัดกิจกรรมแบบมาตรประมาณค่า 5 ตัวเลือก วิเคราะห์ข้อมูลโดย การหาค่าเฉลี่ย ([x-bar]) ค่าส่วนเบี่ยงเบนมาตรฐาน (S.D) และทดสอบค่า t (t-test) ด้วยโปรแกรม SPSS ผลการวิจัยพบว่า 1. คะแนนความรู้เกี่ยวกับการปฏิบัติงานหลังจากเข้าร่วมกิจกรรมการศึกษานอกระบบโรงเรียน เพื่อส่งเสริมการปฏิบัติงานของผู้ดูแลเด็กสูงขึ้นจากคะแนนความรู้ก่อนเข้าร่วมกิจกรรม โดยมีนัยสำคัญทางสถิติระดับ .05 2. การประเมินความคิดเห็นพบว่า ผู้เข้ารับการฝึกอบรมมีความคิดเห็นเกี่ยวกับความเหมาะสมต่อการจัดกิจกรรมในด้านหลักสูตร ด้านการจัดกิจกรรม และด้านการบริหารจัดการอยู่ในระดับมาก
DOI: 10.14457/cu.the.2007.1739
title: การจำลองแบบรีเลย์ป้องกันสำหรับใช้ในการสอนการป้องกันระบบไฟฟ้า

description: วิทยานิพนธ์ฉบับนี้เป็นการสร้างแบบจำลองรีเลย์ป้องกัน 3 ชนิดคือ แบบจำลองรีเลย์กระแสเกิน แบบจำลองรีเลย์ผลต่าง และแบบจำลองรีเลย์ระยะทาง แบบจำลองรีเลย์ทั้ง 3 ชนิดเป็นแบบ 3 เฟส สร้างโดยโปรแกรม MATLAB/SIMULINK สามารถนำไปใช้ในการทดสอบค่าพารามิเตอร์ก่อนที่จะนำไปตั้งค่าให้กับรีเลย์จริงในระบบไฟฟ้า และใช้ในการสอนการป้องกันระบบไฟฟ้า การทดลองรีเลย์กระแสเกินแสดงการประสานการทำงานระหว่างรีเลย์กระแสเกินด้านปฐมภูมิกับด้านทุติยภูมิ ของหม้อแปลงไฟฟ้าที่ต่อแบบ triangle-Y และแสดงการป้องกันการทำงานผิดพลาดเนื่องจากการสวิตซ์ชิ่งหม้อแปลงไฟฟ้าเข้าระบบ การทดลองรีเลย์ผลต่างแสดงตัวอย่างการออกแบบระบบป้องกันหม้อแปลงไฟฟ้า โดยแสดงการกำหนดวิธีต่อหม้อแปลงกระแสเพื่อชดเชยเฟสของกระแสด้านปฐมภูมิและด้านทุติยภูมิของหม้อแปลงไฟฟ้า และการคำนวณค่าเปอร์เซ็นต์แทปของหม้อแปลงแบบออโตเพื่อชดเชยขนาดของกระแสให้มีค่าเท่ากัน การทดลองรีเลย์ระยะทางแสดงการแบ่งเขตโซนป้องกันเพื่อให้สามารถป้องกันสายส่งได้ตลอดทั้งสาย แสดงผลของแฟกเตอร์ชดเชยต่อรีเลย์ระยะทาง และแสดงหลักการตั้งค่าโซนป้องกันสำหรับระบบที่มีแหล่งจ่ายมากกว่า 1 แหล่ง
DOI: 10.14457/cu.the.2007.1740
title: การสร้างไวยากรณ์ไม่พึ่งบริบทแบบเชื่อมตรงโดยใช้ลำดับของกฎแฝง

description: ในการวิเคราะห์และแก้ปัญหาด้านการอนุมานภาษาด้วยไวยากรณ์ไม่พึ่งบริบท งานวิจัยส่วนใหญ่จะมุ่งเน้นหาอัลกอริทึมเพื่อเรียนรู้และพัฒนาภาษาไวยากรณ์ไม่พึ่งบริบท จากการพิจารณาโครงสร้างของข้อมูลตัวอย่าง ซึ่งปัญหาที่พบคือ อัลกอริทึมส่วนใหญ่มีความซับซ้อนเชิงเชิงเวลาระดับเลขชี้กำลัง มีงานวิจัยของ วุฒิ สุนทรภัณฑ์ ที่สามารถอนุมานภาษาโดยใช้ความซับซ้อนเชิงเวลาระดับพหุนาม ซึ่งต้องอาศัยตัวอย่างลบในการลดทอนความกว้างของภาษาขณะเรียนรู้ ดังนั้นงานวิจัยนี้จึงเสนออัลกอริทึมสร้างไวยากรณ์ไม่พึ่งบริบทแบบใหม่ สำหรับบางภาษาไม่พึ่งบริบทรวมทั้งทุกภาษาสม่ำเสมอ ที่ใช้ความซับซ้อนเชิงเวลาระดับพหุนาม สามารถเรียนรู้ภาษาได้ด้วยจากตัวอย่างบวก ไม่จำเป็นต้องใช้ตัวอย่างลบ หลักการทำงานของอัลกอริทึม จะเริ่มสร้างไวยากรณ์ไม่พึ่งบริบทที่กว้างครอบคลุมทุกตัวอย่าง แล้วเรียนรู้รูปแบบลำดับของกฎแฝงให้อยู่ในรูปภาษาสม่ำเสมอ จะเห็นว่าลดความซับซ้อนเชิงเวลาน้อยกว่าเมื่อเทียบกับงานวิจัยอื่น และงานวิจัยของ วุฒิ สุนทรภัณฑ์ นอกจากนี้การทำงานของอัลกอริทึมเป็นแบบเชื่อมตรง คือสามารถเรียนรู้รูปแบบลำดับของกฎแฝงไปเรื่อยๆ เมื่อมีตัวอย่างใหม่เข้ามา
DOI: 10.14457/cu.the.2007.1741
title: การวิเคราะห์ปัญหาและแนวทางการแก้ไขปัญหาของโรงเรียนสองภาษาในเขตกรุงเทพมหานคร

description: การวิจัยครั้งนี้มีวัตถุประสงค์เพื่อ1) กำหนดและจัดลำดับปัญหาของโรงเรียนสองภาษาในเขตกรุงเทพมหานคร 2) วิเคราะห์สาเหตุที่ก่อให้เกิดปัญหาของโรงเรียนสองภาษาในเขตกรุงเทพมหานคร และ 3) กำหนดแนวทางในการแก้ไขปัญหาของโรงเรียนสองภาษาในเขตกรุงเทพมหานคร การวิจัยนี้เก็บรวบรวมข้อมูลจากแบบสอบถามที่ผู้วิจัยสังเคราะห์ขึ้นโดยมีผู้ตอบแบบสอบถามคือ หัวหน้าโครงการโรงเรียนสองภาษาของโรงเรียนในเขตกรุงเทพมหานคร จำนวน 52 โรง วิเคราะห์ข้อมูลโดยใช้ค่าสถิติพื้นฐาน และใช้การสนทนากลุ่มผู้รับผิดชอบโครงการโรงเรียนสองภาษาจำนวน 6 คน วิเคราะห์สาเหตุที่ก่อให้เกิดปัญหาโดยประยุกต์ใช้แนวคิดการวิเคราะห์ต้นไม้แห่งความล้มเหลวประกอบการสนทนากลุ่ม และดำเนินการสนทนากลุ่มเพื่อกำหนดแนวทางการแก้ไขปัญหาของโรงเรียนสองภาษา ผลการวิจัยพบว่า 1. ปัญหาของโรงเรียนสองภาษาด้านนักเรียนที่ควรได้รับการแก้ไขมากที่สุด คือ ปัญหานักเรียนขาดทักษะในการศึกษาหาความรู้เพิ่มเติมเพื่อนำไปศึกษาต่อในระดับที่สูงขึ้น ส่วนปัญหาด้านครูที่ควรได้รับการแก้มากที่สุด คือ ปัญหาคุณภาพของครูชาวต่างชาติไม่เหมาะสม และปัญหาด้านผู้ปกครองที่ควรได้รับการแก้ไขมากที่สุด คือ ปัญหาผู้ปกครองมีความคาดหวังสูงต่อโครงการโรงเรียนสองภาษา จนมีผลกระทบต่อการบริหารงานของโครงการโรงเรียนสองภาษา 2. ปัญหาด้านนักเรียนมีสาเหตุหลักมาจาก 1) ครูขาดประสิทธิภาพในการถ่ายทอดความรู้เพื่อใช้ในการหาความรู้เพิ่มเติมของนักเรียน 2) การชี้นำของผู้ปกครองที่ไม่เหมาะสม 3) นักเรียนไม่ตระหนักในความสำคัญของการหาความรู้ด้วยตนเอง สำหรับปัญหาด้านครูมีสาเหตุหลัก มาจากการไม่สามารถหาครูชาวต่างชาติที่มีคุณภาพเหมาะสมได้ และปัญหาด้านผู้ปกครองมีสาเหตุหลักมาจาก 1) ผู้ปกครองมีความคาดหวังสูงจากการเสียค่าใช้จ่ายสูง และ 2) ผู้ปกครองมีความต้องการให้นักเรียนใช้ภาษาอังกฤษได้เป็นอย่างดี 3. แนวทางการแก้ไขปัญหาด้านนักเรียน คือ 1) การปรับพฤติกรรมด้านความรับผิดชอบของนักเรียน 2) การจัดกิจกรรมส่งเสริมการฝึกทักษะเพื่อพัฒนาการเรียนรู้อย่างต่อเนื่อง และ 3) การสนับสนุนจากผู้ปกครอง แนวทางการแก้ไขปัญหาด้านครู คือ 1) การเพิ่มการสนับสนุนจากรัฐ และ 2) การจัดกิจกรรมสร้างความสัมพันธ์ระหว่างครูไทยกับครูชาวต่างชาติ และแนวทางการแก้ไขปัญหาด้านผู้ปกครอง คือ 1) การชี้แจงเพื่อสร้างความเชื่อมั่นให้แก่ผู้ปกครองเกี่ยวกับรายละเอียดและความสำเร็จของโครงการโรงเรียนสองภาษา และ 2) การรายงานความก้าวหน้าของผู้เรียน
DOI: 10.14457/cu.the.2007.1742
title: แนวทางการพัฒนาการท่องเที่ยวเชิงอนุรักษ์ในพื้นที่ชุมชนเกาะลิบง จังหวัดตรัง

description: วิทยานิพนธ์นี้วัตถุประสงค์เพื่อ 1) ศึกษาพัฒนาการและรูปแบบการท่องเที่ยว 2) ศึกษาทรัพยากรการท่องเที่ยวและศักยภาพของแหล่งท่องเที่ยว 3) วิเคราะห์ขีดความสามารถในการรองรับการพัฒนาการท่องเที่ยว และ 4) เสนอแนะกรอบแนวทางการพัฒนาการท่องเที่ยวเชิงอนุรักษ์ ในพื้นที่ชุมชนเกาะลิบง จังหวัดตรัง ผลการศึกษา พบว่า การท่องเที่ยวในเกาะลิบงเริ่มมาเมื่อปี พ.ศ. 2525 มีจุดเด่นคือเป็นแหล่งหญ้าทะเลที่มีความสมบูรณ์สามารถพบพะยูนฝูงใหญ่บริเวณรอบเกาะ จนกระทั่งปี พ.ศ. 2542 มีการส่งเสริมการท่องเที่ยวทะเลตรัง ทำให้เกาะลิบงมีจำนวนนักท่องเที่ยวเพิ่มมากขึ้น เริ่มมีการลงทุนด้านธุรกิจท่องเที่ยวจากนายทุนข้างนอกเกาะเพิ่มขึ้น ในส่วนของทรัพยากรการท่องเที่ยว เกาะลิบงมีทรัพยากรที่สามารถพัฒนาการท่องเที่ยวถึง 3 ด้าน คือ ทรัพยากรธรรมชาติ สังคมวัฒนธรรมและวิถีชีวิต และประวัติศาสตร์ และมีแหล่งท่องเที่ยวที่น่าสนใจหลายแห่งที่ยังไม่ได้รับการพัฒนา จากการวิเคราะห์ขีดความสามารถในการรองรับการพัฒนาการท่องเที่ยว พบว่ามีพื้นที่ที่ต้องระวังในการพัฒนา ได้แก่ เขตพื้นที่ป่าสงวน เขตหญ้าทะเล เขตปะการังและแนวหิน และเขตย่านชุมชนมุสลิม ซึ่งหากมีการเปลี่ยนแปลงจะส่งผลกระทบต่อระบบนิเวศธรรมชาติสิ่งแวดล้อม และวิถีชีวิตของคนในเกาะลิบง ข้อเสนอแนะในการพัฒนาการท่องเที่ยวเชิงอนุรักษ์ คือการพัฒนาให้เหมาะสมกับระบบนิเวศและสังคมวัฒนธรรมมุสลิมในพื้นที่ โดยกำหนดแนวทางการพัฒนาเชิงพื้นที่ ทั้งในส่วนของพื้นที่อนุรักษ์และพื้นที่ชุมชน รวมถึงแนวทางด้านการจัดการ ซึ่งให้ความสำคัญกับการมีส่วนร่วมของผู้เกี่ยวข้อง และเน้นจัดการการท่องเที่ยวโดยชุมชนเป็นหลัก เพื่อให้สอดคล้องกับความต้องการของประชาชนในเกาะลิบง
DOI: 10.14457/cu.the.2007.1743
title: ความสัมพันธ์ระหว่างภาวะผู้นำการเปลี่ยนแปลงของหัวหน้าหอผู้ป่วย การบริหารแบบมีส่วนร่วมและประสิทธิผลของทีมการพยาบาล โรงพยาบาลมหาวิทยาลัยของรัฐ

description: ศึกษาความสัมพันธ์ระหว่างภาวะผู้นำการเปลี่ยนแปลงของหัวหน้าหอผู้ป่วย การบริหารแบบมีส่วนร่วม และประสิทธิผลของทีมการพยาบาล โรงพยาบาลมหาวิทยาลัยของรัฐ และกลุ่มศึกษาตัวแปรที่สามารถร่วมพยากรณ์ประสิทธิผลของทีมการพยาบาล กลุ่มตัวอย่างคือ พยาบาลโรงพยาบาลมหาวิทยาลัยของรัฐ จำนวน 368 คน เลือกโดยวิธีสุ่มตัวอย่างอย่างง่าย เครื่องมือที่ใช้เป็น แบบสอบถามได้แก่ ภาวะผู้นำการเปลี่ยนแปลงของหัวหน้าหอผู้ป่วย การบริหารแบบมีส่วนร่วมและประสิทธิผลของทีมการพยาบาล ผ่านการตรวจสอบความตรงทางเนื้อหาโดยผู้ทรงวุฒิ ได้ค่าความตรงตามเนื้อหา CVI = .80 และนำเครื่องมือไปทดลองใช้กับพยาบาลที่มีลักษณะคล้ายคลึงกับกลุ่มตัวอย่าง และหาความเที่ยงของเครื่องมือโดยใช้สัมประสิทธิ์แอลฟาของคอนบราค ได้ค่าความเที่ยงเท่ากับ 0.95, 0.93 และ 0.98 ตามลำดับ วิเคราะห์ข้อมูล โดยหาค่าร้อยละ ความถี่ ค่าเฉลี่ย ส่วนเบี่ยงเบนมาตรฐาน สัมประสิทธิ์สหสัมพันธ์ของเพียร์สัน และวิเคราะห์การถดถอยพหุคูณแบบเพิ่มตัวแปรเป็นขั้นตอน ผลการวิจัยสรุปได้ดังนี้ 1. ค่าเฉลี่ยประสิทธิผลของทีมการพยาบาล โรงพยาบาลมหาวิทยาลัยของรัฐ อยู่ในระดับปานกลาง (mean =3.85, SD=0.64) 2. ภาวะผู้นำการเปลี่ยนแปลงของหัวหน้าหอผู้ป่วยและการบริหารแบบมีส่วนร่วม มีความสัมพันธ์ทางบวกกับประสิทธิผลของทีมการพยาบาล อย่างมีนัยสำคัญทางสถิติที่ระดับ .01 (r =.757, .810 ตามลำดับ) 3. ตัวแปรพยากรณ์ที่สามารถร่วมกันพยากรณ์ประสิทธิผลของทีมการพยาบาล ได้อย่างมีนัยสำคัญทางสถิติที่ระดับ .05 คือ การบริหารแบบมีส่วนร่วมและภาวะผู้นำการเปลี่ยนแปลง ซึ่งสามารถร่วมกันพยากรณ์ได้ 66.8% ได้สมการพยากรณ์ในรูปคะแนนมาตรฐาน ดังนี้ ^Zประสิทธิผลของทีมการพยาบาล = .623* Zการบริหารแบบมีส่วนร่วม + .216* Z ภาวะผู้นำการเปลี่ยนแปลงของหัวหน้าหอผู้ป่วย
DOI: 10.14457/cu.the.2007.1744
title: ตรรกะของการใช้พื้นที่ว่างสาธาณะอย่างอเนกประโยชน์ในเมืองเชียงใหม่

description: การวิจัยนี้มีวัตถุประสงค์เพื่อค้นหาเหตุผลการใช้พื้นที่ว่างสาธารณะอย่างอเนกประโยชน์ในเมืองเชียงใหม่ โดยพิจารณาองค์ประกอบความหลากหลายของคน ความหลากหลายของเวลา ความหลากหลายของกิจกรรม มีสมมุติฐานการวิจัยว่า ปัจจัยที่ทำให้เกิดการใช้อย่างอเนกประโยชน์ มี 3 ประการ คือ คุณลักษณะเฉพาะของพื้นที่โครงสร้างเชิงสัณฐานของเมืองและผู้ใช้ ซึ่งมีปัจจัยรองได้แก่ ปัจจัยกายภาพ ปัจจัยสังคม และปัจจัยเศรษฐกิจ ตามแนวคิดของ Jane Jacobs, William H. Whyte และ Jan Gehl โดยแบ่งปัจจัยต่างๆ ที่มีระดับอิทธิพลต่อการใช้พื้นที่แตกต่างกัน 3 ระดับ คือ น้อย ปานกลาง และมาก วิธีวิจัยประกอบด้วย การสำรวจพื้นที่ว่างสาธารณะ 42 พื้นที่ในเขตเทศบาลนครเชียงใหม่ นำมาวิเคราะห์ด้วยตารางเมตริกซ์ การวิเคราะห์โครงสร้างเชิงสัณฐานของเมืองด้วยเทคนิคการซ้อนทับแผนที่ และเทคนิคภาพและพื้น การแบ่งกลุ่มพื้นที่ศึกษาโดยใช้เกณฑ์ของ ย่าน ประโยชน์ใช้สอย การจัดตั้งและดำเนินการพื้นที่ จากนั้นจึงคัดเลือกพื้นที่ว่างสาธารณะ 3 พื้นที่ได้แก่ 1) ถนนคนเดินราชดำเนิน 2) บาทวิถีและถนนตลาดวโรรส และ 3) บาทวิถีหลังมหาวิทยาลัยเชียงใหม่ เพื่อศึกษารายละเอียดผู้ใช้โดยแบบสอบถาม ผลของการวิจัยพบว่า ปัจจัยทั้ง 3 ประการ คือคุณลักษณะเฉพาะของพื้นที่ โครงสร้างเชิงสัณฐานของเมืองและผู้ใช้มีความสัมพันธ์กัน ทำให้พื้นที่ว่างสาธารณะมีการใช้อย่างอเนกประโยชน์แตกต่างกันในแต่ละพื้นที่ตามสมมุติฐาน นอกจากนั้นยังพบว่าปัจจัยดังกล่าวมีอิทธิพลต่อการใช้พื้นที่ว่างสาธารณะอย่างอเนกประโยชน์แตกต่างกัน 3 ระดับ กล่าวคือ ระดับแรกคือปัจจัยพื้นฐาน ได้แก่ ปัจจัยคุณลักษณะเฉพาะของพื้นที่ด้านกายภาพ ระดับสองคือปัจจัยสนับสนุนได้แก่ ปัจจัยคุณลักษณะเฉพาะพื้นที่ด้านสังคมและเศรษฐกิจรอบพื้นที่ และโครงสร้างเชิงสัณฐานของเมืองด้านความหนาแน่น การใช้ประโยชน์ที่ดิน และขนาดบล็อกที่ดิน ระดับสุดท้ายที่มีอิทธิพลสูงสุดคือปัจจัยดึงดูดได้แก่ คุณลักษณะเฉพาะของพื้นที่ด้านสังคมและเศรษฐกิจในพื้นที่ และปัจจัยโครงสร้างเชิงสัณฐานของเมืองด้านโครงข่าย ย่าน ที่ตั้งของกิจกรรมเศรษฐกิจ และที่ตั้งของกิจกรรมสังคมวัฒนธรรม ข้อค้นพบสำคัญของการวิจัยนี้คือ พื้นที่ว่างสาธารณะจะเกิดการใช้อย่างอเนกประโยชน์ขึ้นได้ จะต้องมีปัจจัยหลายประการรวมกัน ได้แก่ ปัจจัยพื้นฐาน ปัจจัยสนับสนุน และปัจจัยดึงดูด
DOI: 10.15468/j3umqn
title: aaaa

description: aaaaaaaaa